
Σύσταση Δημοτικής Επιχείρησης Τοπικής Ανάπτυξης 


Δήμου Τριγώνου Ν. Έβρου. 1 

Σύσταση Νομικού Προσώπου στο Δήμο Σιταγρών Ν. 
Δράμας, με την επωνυμία Φιλαρμονική Δ.Δ. Σιτα- 
γρών. 2 


Σύσταση Νομικού Προσώπου στο Δήμο Δοξάτου του Ν. 
Δράμας με την επωνυμία «Δημοτικό Γυμναστήριο 
Αθλοπαιδιών στο Δ.Δ. Κυργίωντου Δήμου Δοξάτου». 3 
Σύσταση Νομικού Προσώπου στο Δήμο Δοξάτου Ν. Δρά¬ 
μας με την επωνυμία «Δημοτική Βιβλιοθήκη Δ.Δ. Κυρ- 


γίων». 4 

Τροποποίηση απόφασης σύστασης Νομικού Προσώπου 

με την επωνυμία «Κοινοτική Βιβλιοθήκη Αγιάς». 5 

Σύσταση Δημοτικής Επιχείρησης στο Δήμο Νεβρόπολης - 
Αγράφων Ν. Καρδίτσας με την επωνυμία «ΔΗ ΜΟΤΙΚΗ 
ΕΠΙΧΕΙΡΗΣΗ ΑΝΑΠΤΥΞΗΣ ΝΕΒΡΟΠΟΛΗΣ - ΑΓΡΑ¬ 
ΦΩΝ». 6 

Επανασύσταση επιτροπής του άρθρου (3), της αρ. 
337410/10.7.98 Κ.Υ.Ατών Υπουργών Εσωτερικών Δη¬ 
μόσιας Διοίκησης και Αποκέντρωσης, Οικονομικών 
και Γεωργίας. 7 


ΑΠΟΦΑΣΕΙ Σ 

Αριθ.4162 (1) 

Σύσταση Δημοτικής Επιχείρησης Τοπικής Ανάπτυξης Δή¬ 
μου Τριγώνου Ν. Έβρου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 277 του Π.Δ/τος 410/95 
(Δ.Κ.Κ.) όπως συμπληρώθηκαν με τις διατάξεις του άρθρου 
11 παρ. 22του Ν. 2503/97. 

2. Τις διατάξεις του Ν. 2503/1997 «Διοίκηση, οργάνωση, 
στελέχωση Περ/ρειας, ρύθμιση θεμάτων για την Τοπ. 
Αυτ/ση». 

3. Τις διατάξεις του άρθρου 29Α του Ν. 1558/85 (ΦΕΚ 
137Α') το οποίο προστέθηκε με το άρθρο 27 του Ν. 2081/82 
ΦΕΚ154Α')καιαντικαταστάθηκεαπότο άρθρο 1 παρ. 2 του 
Ν. 2469/97. (ΦΕΚ38Α') 


4. Τις αριθμ. 164/2000 και 26/2001 αποφάσεις του Δ.Σ του 
Δήμου Τριγώνου, που αφορούν τη Σύσταση Δημοτικής Επι¬ 
χείρησης Τοπικής Ανάπτυξης. 

5. Την οικονομοτεχνική μελέτη σκοπιμότητας καθώς και 
τηναριθ. 3907/2.4.2001 αξιολόγηση της Δ/νσης Σχεδιασμού 
& Ανάπτυξης Περ/ρειας Ανατ Μακεδονίας-Θράκης, αποφα¬ 
σίζουμε:. 

Εγκρίνουμε Τις αριθ. 164/2000 και 26/2001 αποφάσειςτου 
Δ.Σ. με τις οποίες αποφασίζεται η ίδρυση Δημοτικής Επιχεί¬ 
ρησης Τοπικής Ανάπτυξης Δήμου Τριγώνου με διακριτικό 
τίτλο (Δ.Ε.Α.Τ.Α.Τ) η οποία θα λειτουργεί ως Νομικό Πρόσω¬ 
πο ιδιωτικού δικαίου το οποίο θα διέπεται από τις διατάξεις 
των άρθρων 277 έως 284, 291 και 304 του Π.Δ. 41 0/95. 

ΚΕΦΑΛΑΙΟ: Το κεφάλαιο της Επιχείρησης θα είναι 20 εκα¬ 
τομμύρια δρχ., για το οποίο ο Δήμος θα: 

α. Παραχωρήσει εξοπλισμό γραφείου αξίας 3 εκατομμυ¬ 
ρίων δρχ. 

β. Παραχωρήσει οίκημα για την εγκατάσταση της έδρας 
της Επιχείρησης. 

γ. Εγγράφει πίστωση στο προϋπολογισμό έτους 2001 
ύψους 20.000.000 δρχ. με σκοπό να διαθέσει το ποσό αυτό 
μετρητοίς για την κάλυψη του κεφαλαίου της Επιχείρησης. 

δ. Παραχωρήσει το Δημοτικό Αναψυκτήριο Δ.Δ Σπηλαίου. 

ε. Παραχωρήσει το Συγκρότημα του Παραδοσιακού Μύ¬ 
λου Πετρωτών (μουσειακός εκθεσιακός χώρος, συνεδρια- 
κός χώρος, αναψυκτήριο). 

ΕΔΡΑ: Έδρα της επιχείρησης ορίζεται το Δημοτικό Διαμέ¬ 
ρισμα Πλάτης. 

ΔΙΑΡΚΕΙΑ ΤΗΣ ΕΠΙΧΕΙΡΗΣΗΣ: Η διάρκεια της επιχείρησης 
καθορίζεται στα πενήντα (50) έτη. 

ΕΚΠΡΟΣΩΠΗΣΗ του Δήμου στα όργανα της επιχείρησης: 
Η επιχείρηση θα διοικείται από επταμελές (7) Διοικητικό 
Συμβούλιο, που τα μέλη του θα ορίζονται μαζί με τους ανα¬ 
πληρωτές τους από το Δημοτικό Συμβούλιο. Συγκεκριμένα, 
από τα μέλη του Διοικητικού Συμβουλίου (Δ.Σ.), τέσσερις (4) 
θα είναι αιρετοί εκπρόσωποι του Δήμου Τριγώνου, από τους 
οποίους ένας της μειοψηφίας, ένας (1) εκπρόσωπος Δημο¬ 
τικού Συμβουλίου Νεολαίας του Δήμου Τριγώνου, ένας (1) 
εκπρόσωπος των Αγροτικών Συνεταιρισμών και ένας (1) εκ¬ 
πρόσωπος κοινωνικού φορέα. Στα μέλη του Διοικητικού 
Συμβουλίου προστίθεται και εκπρόσωπος των εργαζομένων 
όταν η επιχείρηση απασχολεί περισσότερους από είκοσι 
(20) εργαζόμενους. 

Ο Πρόεδρος και ο Αντιπρόεδρος του Δ.Σ. της επιχείρησης 
θα εκλέγονται από το Δημοτικό Συμβούλιο όπως ορίζει ο νό¬ 
μος. 

ΠΟΡΟΙ: Πόροι της Επιχείρησης θα είναι τα έσοδά της από 

τις υπηρεσίες και δραστηριότητες της καθώς και οι πρόσο¬ 
δοι από την περιουσία της, τα δάνεια, οι κληρονομιές, οι ει¬ 
σφορές, οι δωρεές και λοιπές επιχορηγήσεις. 

Αναλυτικά τα έσοδα της επιχείρησης θα προέρχονται: 

1. Έσοδα από σχεδίασμά και υλοποίηση Ευρωπαϊκώνπρο- 
γραμμάτων 

2. Από προγραμματικές συμβάσεις με Ο.Τ.Α., δημόσιους 
και ιδιωτικούς φορείς για την πραγματοποίηση συγκεκριμέ¬ 
νου έργου (Ν. 1416/84, άρθρο 1, παραγρ. 6). 

3. Από τον ιδιωτικό τομέα της οικονομίας για ένταξη επεν¬ 
δύσεων σε κοινοτικά προγράμματα και αναπτυξιακούς νό¬ 
μους. 

4. Από ιδιωτικά συμφωνητικά με Ο.Τ.Α. μέχρι ένα ορισμέ¬ 
νου ύψους αμοιβής (άρθρο 291 του Π.Δ410/95). 

5. Τα έσοδα από τη διάθεση εντύπων ή αναμνηστικών ει¬ 
δών και λοιπών αντικειμένων καθώς και από την οργάνωση 
εκδηλώσεων. 

6. Έκτακτες ενισχύσεις, δωρεές ή επιχορηγήσεις από το 
κράτος, διεθνείς οργανισμούς ή φυσικά και νομικά πρόσω¬ 
πα ιδιωτικού ή δημοσίου δικαίου του εσωτερικού ή του εξω¬ 
τερικού. 

7. Από τη διαχείριση της περιουσίας της (λειτουργία ανα- 
ψυκτηρίου Σπηλαίου, ενοικίαση συνεδριακού χώρου και λει¬ 
τουργία αναψυκτηρίου μύλου Πετρωτών κ.α., που θαπαρα- 
χωρηθούν από το Δημοτικό Συμβούλιο του Δήμου με την 
έναρξη λειτουργία της επιχείρησης). 

8. Έσοδα από παροχή τεχνικής υποστήριξης σε υπάρχου- 
σες αλλά και νέες παραγωγικές δραστηριότητες του Δημο¬ 
σίου, Κοινωνικού και Ιδιωτικού τομέα. 

9. Έσοδα από συμμετοχή της επιχείρησης στο μετοχικό 
κεφάλαιο άλλων παραγωγικών μονάδων. 

10. Έσοδα απάτη σύνταξη μελετών σκοπιμότητας. 

11. Έσοδα από τη σύνταξη - τεχνικών δελτίων. 

12. Έσοδα απο εκτέλεση ερευνών αγοράς. 

ΣΚΟΠΟΣ: Σκοπός της επιχείρησης θα είναι η προώθηση 
της Ανάπτυξης της ευρύτερης περιοχής του Δήμου Τριγώ¬ 
νου και η δημιουργία των κατάλληλων προϋποθέσεων αξιο¬ 
ποίησης των πλουτοπαραγωγικών πόρων της περιοχής για 
την βελτίωση του βιοτικού επιπέδου με άμεσα οφέλη και ει¬ 
δικότερα: 

ΑΓΡΟΤΙΚΟΣ ΤΟΜΕΑΣ 

• Η ενθάρρυνση των αναγκαίων αναδιαρθρώσεων στον 
πρωτογενή τομέα. 

• Η δημιουργία πρότυπου Αγροτικού Ερευνητικού Ινστι¬ 
τούτο. 

• Η ενίσχυση των αγροτικών υποδομών. 

• Η επιμόρφωση των αγροτών. 

• Η αξιοποίηση ήπιων μορφών ενέργειας. 

• Η προώθηση καλλιέργειας βιολογικών - οικολογικών 
αγροτικών προϊόντων. 

• Η εκπόνηση μελετών, σχεδίων βελτίωσης κ.λπ. 

• Η αξιοποίηση κινήτρωντωναναπτυξιακώννόμωνγιατον 
πρωτογενή τομέα. 

• Η ίδρυση και συμμετοχή της ΔΗΜΕΤΑΤ σε επιχειρήσεις, 
Αγροτικούς Συνεταιρισμούς εφόσον αυτό κρίνεται σκόπιμο. 

ΕΠΙΧΕΙΡΗΜΑΤΙΚΗ ΔΡΑΣΤΗΡΙΟΤΗΤΑ 

• Η λειτουργική σύνδεση της βιομηχανίας με τον παρα¬ 
γωγικό ιστό του Τριγώνου με ώθηση στην ανάπτυξη της βιο¬ 
μηχανίας και την αξιοποίηση των παραγόμενων γεωργικών 
και κτηνοτροφικών προϊόντων και του ορυκτού πλούτου της 
περιοχής. 

• Η εξασφάλιση των υποδομών. 

• Η λειτουργία και εκμετάλλευση εκθεσιακού και συνε- 
δριακού χώρου. 

• Η λειτουργία παιδικού σταθμού για τις εργαζόμενες μη¬ 
τέρες. 


• Συμμετοχή στην διοίκηση και διαχείριση της 
Δ.Ε.Β.Ζ.Ο.Σ. 

• Η εκπόνηση, εφαρμογή και διαχείριση επιχειρηματικών 
και επενδυτικών σχεδίων και προγραμμάτων για την αξιο¬ 
ποίηση των φυσικών και οικονομικών πόρων της περιοχής. 

• Η παροχή υπηρεσιών συμβουλών, τεχνικής υποστήρι¬ 
ξης καθώς επίσης η οργάνωση και ο συντονισμός επιχειρη¬ 
ματικών μονάδων ιδιωτικών και δημοσίων 

• Η συμμετοχή στο μετοχικό κεφάλαιο άλλων επιχειρήσε¬ 
ων και παραγωγικών μονάδων. Η υποβοήθηση του Δήμου 
για την ορθολογική επιλογή επενδύσεων και η αποτελεσμα¬ 
τική υλοποίηση αυτών των επενδύσεων. 

• Η ίδρυση γραφείου τελετών και μνημόσυνων καθώς και 
η διαχείριση και εκμετάλλευση κοιμητηρίων. 

ΠΕΡΙΒΑΛΛΟΝ - ΠΟΙΟΤΗΤΑ ΖΩΗΣ 

• Καταγραφή ποταμών, τοπίων φυσικού κάλλους, χλωρί¬ 
δας και πανίδας. 

• Ανάδειξη, προστασία και αξιοποίηση βιοτόπων, παρέ- 
βριων και παράρδιων περιοχών μέσω χρηματοδότησης προ¬ 
γραμμάτων της Ε. Ε. 

• Πρόταση ένταξης της περιοχής του Τριγώνου στο Ευ¬ 
ρωπαϊκό Πρόγραμμα ΝείυΐΉ 2000. 

• Η προστασία του φυσικού περιβάλλοντος καθώς και επί¬ 
σης η εφαρμογή προγραμμάτων διαχείρισης απορριμμάτων 
και ανακύκλωσης. 

• Η ευαισθητοποίησητων κατοίκωνγιατηνπροστασίατου 
περιβάλλοντος. 

ΤΟΥΡΙΣΜΟΣ 

• Η ανάπτυξη ήπιων μορφών τουρισμού, η οποία θα περι¬ 
λαμβάνει προτάσεις και εκπόνηση μελετών για τη δημιουρ¬ 
γία υποδομών ανάπτυξης αγροτουρισμού, Θρησκευτικού, 
περιπατικού, οικολογικού, περιβαλλοντικού, αρχαιολογικού 
και συνεδριακού τουρισμού. 

• Η ίδρυση και εκμετάλλευση ξενώνων στους παραδοσια¬ 
κούς οικισμούς και σε υπάρχοντα κτίρια. 

• Η δημιουργία και εκμετάλλευση παιδικών κατασκηνώ¬ 
σεων με αθλητικές εγκαταστάσεις. 

• Η λειτουργία σχολής λαϊκής τέχνης για την διάσωση και 
διάδοση παραδοσιακών τεχνών και επαγγελμάτων και την 
επαγγελματική εκμετάλλευσή τους. 

• Η ανάπλαση και αξιοποίηση παρεμβάσεων (ΙΈΑϋΕΒ 
κ.α.). 

• Η δημιουργία κέντρου τουριστικής προβολής στο Με¬ 
θοριακό σταθμό Ορμενίου. 

• Η λειτουργία των αναψυκτηρίων στα Δ.Δ. Σπηλαίου και 
Πετρωτών. 

• Η ανάπλαση παραδοσιακών οικισμών. 

ΠΟΛΙΤΙΣΜΟΣ 

• Η λειτουργία παραδοσιακού συγκροτήματος του Μύ¬ 
λου Πετρωτών ως συνεδριακό κέντρο και χώρου συνεύρε¬ 
σης των λαών της Βαλκανικής. 

• Η αξιοποίηση προγραμμάτων του ΥΠ. Πολιτισμού για 
την προώθηση της ανάγνωσης και τον εκσυγχρονισμό των 
βιβλιοθηκών. 

• Η αξιοποίηση όλων των Ευρωπαϊκών και Εθνικών πρω¬ 
τοβουλιών στοντομέατου Πολιτισμού. 

• Η λειτουργία της πινακοθήκης στο Δ.Δ. Άρζου. 

• Η προστασία και ανάδειξη πολιτιστικών μνημείων. 

• Η ανάδειξη πολιτιστικών και κοινωνικών δραστηριότη¬ 
τας για την διάδοση της καλλιτεχνικής παιδείας στους το¬ 
μείς μουσικής, χορού, θεάτρου, κινηματογράφου, φωτο¬ 
γραφίας, εικαστικών τεχνών. 

• Η Διοργάνωση διαφόρων Πολιτιστικών εκδηλώσεων, 
Φεστιβάλ. 

ΝΕΟΛΑΙΑ 

• Η αξιοποίηση Ευρωπαϊκών προγραμμάτων που αφο- 

ρούντους νέους, δράσεις της Γ. Γ Νέας Γενιάς, Εθνικά Επι¬ 
χειρησιακά Προγράμματα για τη Νεολαία που εντάσσονται 
στο Γ ΚΠΣ, ειδικά ρωίθσΐ διεθνών οργανισμών (ΨΝΕ300 
Συμβούλιο της Περιοχής). 

• Η δημιουργία Κέντρων Πληροφόρησης Νέων ως δομή 
που θα αποβλέπει αφενός στην παροχή ολοκληρωμένης και 
έγκυρης ενημέρωσης στους νέους για μέτρα και πολιτικές 
που τους αφορούν και αφετέρου στην λειτουργία του ως ση¬ 
μείο συνάντησης των νέων και φιλοξενίας νεανικών δραστη¬ 
ριοτήτων και πρωτοβουλιών. 

• Η λειτουργία εργαστηρίου οπτικοακουστικής εκπαίδευ¬ 
σης που θα αποτελέσει το κλειδί ενσωμάτωσης των τεχνο¬ 
λογιών του οπτικοακουστικού πολιτισμού στην καθημερινή 
ζωή των νέων της περιοχής. 

• «Νεανικός Εθελοντισμός» Η δημιουργία ενός κόμβου 
αποστολής και υποδοχής των νέων εθελοντών με στόχο την 
ανάπτυξη σχέσεων επικοινωνίας των νέων του Τριγώνου με 
νέους από όλη την Ευρώπη. 

• Η δημιουργία Σημείου Πληροφόρησης Νέων Αγροτών. 

• Η δημιουργία Ευρωπαϊκού δικτύου με στόχο την ανά¬ 
πτυξη δεσμών και συνεργασία με τους ευρωπαίους νέους. 

• Η ίδρυση Κέντρου Βαλκανικών και Παρευξείνιων Νεο¬ 
λαιών. 

ΑΘΛΗΤΙΣΜΟΣ 

• Η αξιοποίηση προγραμμάτων Γενικής Γραμματείας 
Αθλητισμού. 

• Η διοργάνωση αθλητικών αγώνων. 

• Η δημιουργία δημοτικού Αθλητικού Κέντρου. 

ΚΟΙΝΩΝΙΚΟΣ ΤΟΜΕΑΣ 

• Η λειτουργία κέντρου δημιουργικής απασχόλησης. 

• Η λειτουργία προγραμμάτων βοήθειας στο σπίτι για ηλι¬ 
κιωμένους. 

• Η αξιοποίηση του ΚΕΦΟ Πετρωτών και η επέκταση σε 
όλα τα Δημοτικά Διαμερίσματα. 

• Η λειτουργία προγραμμάτων για την πρόληψη ασθενει¬ 
ών. 

• Η λειτουργία προγραμμάτων για κοινωνικά αποκλεισμέ¬ 
να άτομα. 

ΕΠΙΚΟΙΝΩΝΙΑ - ΔΗΜΟΣΙΟΤΗΤΑ - ΠΡΟΒΟΛΗ 

• Η προώθηση της Ευρωπαϊκής Ιδέας. 

• Η λειτουργία διαφημιστικού γραφείου με αρμοδιότητες: 

- Την έκδοση εφημερίδας 

- Την έκδοση κάθε είδους διαφημιστικών φυλλαδίων 

- Την εκμετάλλευση των χώρων που παραχωρούνται από 
το Δήμο για διαφημιστικούς λόγους 

-Την τουριστική και Πολιτιστική προβολή του Δήμου Τρι¬ 
γώνου. 

• Η οργάνωση εκθέσεων, προβολών στο εσωτερικό και 
εξωτερικό, η προώθηση, η επιχορήγηση εκδόσεων, φωτο¬ 
γραφήσεων και κινηματογραφήσεων, τηλεοπτικών παραγω¬ 
γών, ΟΟ-γοπί και έκδοση εκπαιδευτικού υλικού, έχοντας την 
δυνατότητα εκμετάλλευσης των πνευματικών δικαιωμάτων 
αλλά και τη δημιουργία εσόδων των παραγωγών και των 
προϊόντων που προκύπτουν. 

ΛΟΙΠΕΣ ΔΡΑΣΕΙΣ 

• Η στήριξη και υποβοήθηση του Δήμου στο αναπτυξιακό 
του έργο. 

• Η συμμετοχή και παρέμβαση σε Περιφερειακά, Εθνικά 
Ευρωπαϊκά δίκτυα. 

• Ο σχεδιασμός τετραετούς Στρατηγικού σχεδίου του Δή¬ 
μου. 

• Η αξιοποίηση, ανάπτυξη και εκμετάλλευση των περιου¬ 
σιακών στοιχείων που θα της παραχωρηθούν. 

• Η πρόσληψη του απαραίτητου επιστημονικού, διοικητι¬ 
κού και βοηθητικού προσωπικού, την σύναψη συμβάσεων 
έργου με πτυχιούχους ανωτάτων ή ανωτέρων εκπαιδευτι¬ 
κών ιδρυμάτων που έχουν απαραίτητες γνώσεις και την 


εμπειρία και να απασχολεί σπουδαστές για την πρακτική 
άσκηση τους. 

• Την συμμετοχή σε προγραμματικές συμβάσεις του άρ¬ 
θρου 35 του Π.Δ. 410/95 όπως έχει τροποποιηθεί με το άρ¬ 
θρο 25 παρ. 1 του Ν. 2738/99, καθώς και να συνάπτει συμ¬ 
βάσεις ή συμφωνίες ή να συνεργάζεται με οποιαδήποτε Ελ¬ 
ληνικό ή ξένο νομικό ή φυσικό πρόσωπο και ιδιαίτερα με τα 
Α.Ε.Ι. και Τ.Ε.Ι. της χώρας μας και με τα αντίστοιχα εκπαι¬ 
δευτικά ιδρύματα του Εξωτερικού. 

• Να αγοράζει, να μισθώνει ή να χρησιδανείζεται ακίνητα 
και κινητά πράγματα που είναι απαραίτητα για την δραστη¬ 
ριότητα της. 

• Να χρησιμοποιεί γενικά κάθε μέσο για την επίτευξη των 
σκοπών της και την υλοποίηση των δραστηριοτήτων που 
προαναφέρθηκαν. 

ΔΙΑΛΥΣΗ: Η Επιχείρηση διαλύεται: 

α. Με απόφαση του Δημοτικού συμβουλίου, με απόλυτη 
πλειοψηφία των μελών του και απόφαση του Γ.Γ της Περι¬ 
φέρειας Αν. Μακεδονίας - Θράκης. 

β. Όταν λήξει, χωρίς να παραταθεί η διάρκεια της Επιχεί¬ 
ρησης. 

γ. Σε περίπτωση πτώχευσης της Επιχείρησης. 

ΕΚΚΑΘΑΡΙΣΗ: Την διάλυση της Επιχείρησης ακολουθεί η 
εκκαθάριση. Εκτός από περίπτωση πτώχευσης, η εκκαθάρι¬ 
ση γίνεται από εκκαθαριστές, που ορίζει το Δημοτικό Συμ¬ 
βούλιο. Στην εκκαθάριση διεκπεραιώνονται οι εκκρεμείς 
υποθέσεις, εισπράττονται οι απαιτήσεις, ρευστοποιείται η 
περιουσία και πληρώνονται τα χρέη της Επιχείρησης. Το 
υπόλοιπο περιέρχεται στο Δήμο Τριγώνου. 

ΣΥΓΚΡΟΤΗΣΗ: Η λειτουργία και αρμοδιότητες των οργά¬ 
νων διοίκησης, η οργάνωση, η λειτουργία, η διαχείριση καιη 
εποπτείατης επιχείρησης θα διέπονται από Τις σχετικές με 
τις Δημοτικές και Κοινοτικές Επιχειρήσεις διατάξεις του 
Π.Δ. 41 0/95 (Δ.Κ.Κ). 

Απάτην απόφαση αυτή προκαλείται δαπάνη σε βάρος του 
προϋπολογισμού του Δήμου Τριγώνου 20.000.000 δρχ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αλεξανδρούπολη, 4 Σεπτεμβρίου 2001 

Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

Αριθ. 6707 (2) 

Σύσταση Νομικού Προσώπου στο Δήμο Σιταγρών Ν. Δρά¬ 
μας, με την επωνυμία Φιλαρμονική Δ.Δ. Σιταγρών. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 2503/97. 

2. Το άρθο 203του Δημοτικού και Κοινοτικού Κώδικα (Π.Δ. 
410/95). 

3. Την αριθ. 78/2001 απόφαση του Δημοτικού Συμβουλίου 
Σιταγρών σχετικά με την σύσταση Ν.Π. με την επωνυμία «Φι¬ 
λαρμονική Δ.Δ. Σιταγρών». 

4. Την αριθ. 4308/6.7.2001 (ΦΕΚ 917/17.7.2001 τ. Β') από¬ 
φαση του Γ ενικού Γ ραμματέα Περιφέρειας Αν. Μακεδονίας 
- Θράκης σχετικά με την μεταβίβαση εξουσίας υπογραφής 
«Με εντολή Γεν. Γραμματέα» αποφάσεων, εγγράφων κ.α., 
αποφασίζουμε: 

1. Συνιστούμε στον Δήμο Σιταγρών του Νομού Δράμας 
Νομικό Πρόσωπο Δημοσίου Δικαίου με την επωνυμία «Φι¬ 
λαρμονική Δ.Δ. Σιταγρών». 

2. Σκοπός του Νομικού Προσώπου είναι η διάδοση, προα- 





18304 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γωγή, ανάπτυξη δια της καλλιέργειας της μουσικής καθώς 
και η οργάνωση μουσικής πνευστών, κρουστών οργάνων, 
ορχήστρας για την ψυχαγωγία των δημοτών, την εκπαίδευ¬ 
ση της νεολαίας και την συμβολή για την λαμπρότερη διεξα¬ 
γωγή θρησκευτικών, εθνικών και τοπικών εορτών. 

3. Το Ν. Π. θα στεγάζεται στην αίθουσα πολλαπλών χρή¬ 
σεων που βρίσκεται στον αύλειο χώρο του Δημοτικού Σχο¬ 
λείου του Δ.Δ. Σιταγρών. 

4. Πόροι του Ν.Π. είναι: 

α) Η ετήσια οικονομική επιχορήγηση του Δήμου Σιταγρών 
ποσού 1.500.000 δρχ. τουλάχιστον. 

β) Κάθε είδους συνδρομές, δωρεές, εισφορές .κληρονο¬ 
μιές, και κληροδοσίες. 

γ) Εισπράξεις από το αντίτιμο των πραγμάτων ή υπηρε¬ 
σιών που παρέχονται από το Νομικό Πρόσωπο. 

δ) Από ενοίκια παραχωρηθέντων ακινήτων από το Δήμο. 

ε) Κάθε άλλη νόμιμη πρόσοδος. 

5. Το Νομικό Πρόσωπο διοικείται από πενταμελές Διοικη¬ 
τικό Συμβούλιο που αποτελείται από: 

α) Τον Δήμαρχο ή τον Πρόεδρο του Τ. Σ. Δ.Δ. Σιταγρών με 
τον νόμιμο αναπληρωτή του, ως Πρόεδρο. 

β) ΈνανΤοπικόΣύμβουλοτουΤ. Σ. Δ.Δ. Σιταγρώνπου ορί¬ 
ζεται από το Δημοτικό Συμβούλιο με τον αναπληρωτή του, 
ως μέλος. 

γ) Τρεις δημότες, κατά προτίμηση έχοντες σχέση με μου¬ 
σικά γράμματα ή θέατρο που ορίζονται από το Δημοτικό 
Συμβούλιο, ως μέλη, από τους οποίους τουλάχιστον οι δύο 
θα πρέπει οπωσδήποτε να είναι μέλη του Διοικητικού Συμ¬ 
βουλίου του Πολιτιστικού Αθλητικού Συλλόγου Δ.Δ. Σιτα- 
γρών. Η θητεία των μελών του Δ.Σ. θα ακολουθεί την Δημο¬ 
τική περίοδο. 

6. ΤοΔ.Σ. εκλέγει τον Αντιπρόεδρο του σύμφωνα με το άρ¬ 
θρο 191 του Π.Δ. 410/95. 

7. Η εκπροσώπηση του Ν.Π. ενώπιον κάθε διοικητικής ή άλ¬ 
λης αρχής και των δικαστή ρίων γίνεται από τον Π ρόεδρο του 
και όταν αυτός κωλύεται ή απουσιάζει από τον Αντιπρόεδρο. 

8. Την διοίκηση και διαχείριση του Ν.Π. ρυθμίζουν ο οργα¬ 
νισμός εσωτερικής υπηρεσίας και ο κανονισμός λειτουργίας 
που ψηφίζεται από το Δημοτικό Συμβούλιο του Δήμου. Από 
τις διατάξεις της παρούσας απόφασης προκαλείται δαπάνη 
σε βάρος του προϋπολογισμού του Δήμου, το ύψος της 
οποίας δεν μπορεί να προβλεφθεί. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Δράμα, 28 Σεπτεμβρίου 2001 

Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

Αριθ. 7293 (3) 

Σύσταση Νομικού Προσώπου στο Δήμο Δοξάτου Ν. Δράμας 
με την επωνυμία «Δημοτικό Γυμναστήριο Αθλοπαιδιών 
στο Δ.Δ. Κυργίωντου Δήμου Δοξάτου». 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 2503/97. 

2. Το άρθο 203 του Δημοτικού και Κοινοτικού Κώδικα 
(Π.Δ.410/95). 

3. Την αριθ. 148/2001 απόφαση του Δημοτικού Συμβουλί¬ 
ου Δοξάτου σχετικά με την σύσταση Ν.Π. με την επωνυμία 
«Δημοτικό Γ υμναστήριο Αθλοπαιδιών Δ.Δ. Κυργίων του Δή¬ 
μου Δοξάτου». 

4. Την αριθ. 4308/6.7.2001 (ΦΕΚ 917/17.7.2001 τ. Β') από¬ 


φαση του Γ ενικού Γ ραμματέα Περιφέρειας Αν. Μακεδονίας 
- Θράκης σχετικά με την μεταβίβαση εξουσίας υπογραφής 
«Με εντολή Γεν. Γραμματέα» αποφάσεων, εγγράφων κ.α., 
αποφασίζουμε: 

1. Συνιστούμε στον Δήμο Δοξάτου του Νομού Δράμας Νο¬ 
μικό πρόσωπο Δημοσίου Δικαίου με την επωνυμία «Δημοτι¬ 
κό Γ υμναστήριο Αθλοπαιδιών στο Δ.Δ. Κυργίων». 

2. Σκοπόςτου Νομικού Προσώπου είναι: η καθημερινή χρή¬ 
ση από αθλητικούς συλλόγους, σωματεία, μεμονωμένους 
αθλητές, ομαδικώνκ.λπ. αγωνισμάτων η διάδοση, προαγωγή 
και ανάπτυξη της σωματικής, πνευματικής και αισθητικής 
αγωγής των παιδιών και των νέων της περιφέρειας του Δή¬ 
μου, η βελτίωση της ποιότητας ζωής και η δημιουργική αξιο¬ 
ποίηση του ελεύθερου χρόνου των μαθητών και ιδιαίτερατης 
νεολαίας, η υλοποίηση προγραμμάτων μαζικού αθλητισμού. 

3. Πόροι του Ν.Π. είναι: 

α) Οι ετήσιες πιστώσεις από τον προϋπολογισμό του 
ΥΠ.ΕΣ.Δ.Δ.Α. 

β) Η ετήσια επιχορήγηση από την Περιφέρεια Αν. Μακε¬ 
δονίας - Θράκης 

γ) Η ετήσια επιχορήγηση του Δήμου, ύψους 1.500.000 
δρχ. τουλάχιστον. 

δ) Η επιχορήγηση από κάθε άλλη παροχή του κράτους, εί¬ 
τε απευθείας προς το Ν.Π., είτε προς το Δήμο Δοξάτου. 

ε) Κάθε είδους συνδρομές, εισφορές, δωρεές, κληρονο¬ 
μιές και κληροδοσίες. 

στ) Οι εισπράξεις από αντίτιμο των πραγμάτων ή υπηρε¬ 
σιών που παρέχονται από το Ν.Π. 

ζ) Πρόσοδοι από την περιουσία του Ν.Π. 

θ) Κάθε άλλη νόμιμη πρόσοδος. 

4. Όργανα Διοίκησης: 

Το Ν.Π. διοικείται από πενταμελές Διοικητικό Συμβούλιο, 
το οποίο μαζί με τους αναπληρωτές θα ορίζεται από το Δη¬ 
μοτικό Συμβούλιο. 

Πρόεδρος του Διοικητικού Συμβουλίου του Ν.Π. θαείναιο 
εκάστοτε Δήμαρχος ή ο νόμιμος αναπληρωτής του που ορί¬ 
ζεται από τον Δήμαρχο. 

Στο Διοικητικό Συμβούλιο θα μετέχουν δύο Δημοτικοί Σύμ¬ 
βουλοι, ένας εκπρόσωπος των υπαρχόντων αθλητικών συλ¬ 
λόγων και ένας δημότης του Δ.Δ. Δοξάτου με ειδικότητα γυ¬ 
μναστή. 

Η θητεία του Διοικητικού Συμβουλίου θα ακολουθεί την δη¬ 
μοτική περίοδο και σε περίπτωση ανάγκης θα ορίζεται με ανα¬ 
σύσταση κατόπιν αποφάσεως του Δημοτικού Συμβουλίου. 

Ο Αντιπρόεδρος του Διοικητικού Συμβουλίου θα εκλέγεται 
μεταξύ των μελών του Διοικητικού Συμβουλίου . 

5. Το Νομικό Πρόσωπο εκπροσωπείται ενώπιον των Πολι¬ 
τικών Δικαστηρίων και κάθε άλλης αρχής από τον Πρόεδρο 
του Διοικητικού Συμβουλίου και όταν αυτός απουσιάζει ή 
κωλύεται προσωρινά από τον εκάστοτε οριζόμενο νόμιμο 
αναπληρωτή του με απόφαση του Δημάρχου, σε περίπτωση 
αδυναμίας ορισμού αναπληρωτή, εκπροσωπείται από τον 
Αντιπρόεδρο του Διοικητικού Συμβουλίου. 

6. Η διάρθρωση του προσωπικού του Ν.Π. θα ρυθμιστεί με 
τον Κανονισμό λειτουργίας του. 

Από τις διατάξεις της παρούσας απόφασης προκαλείται 
δαπάνη σε βάρος του προϋπολογισμού του Δήμου, το ύψος 
της οποίας δεν μπορεί να προβλεφθεί. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Δράμα, 28 Σεπτεμβρίου 2001 
Ο Γενικός Γραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

Αριθ. 7294 (4) 

Σύσταση Νομικού Προσώπου στο Δήμο Δοξάτου Ν. Δράμας 
με την επωνυμία «Δημοτική Βιβλιοθήκη Δ.Δ. Κυργίων». 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 2503/97. 

2. Το άρθο 203 του Δημοτικού και Κοινοτικού Κώδικα (Π.Δ. 
410/95). 

3. Την αριθ. 149/2001 απόφαση του Δημοτικού Συμβουλί¬ 
ου Δοξάτου σχετικά με την σύσταση Ν.Π. με την επωνυμία 
«Δημοτική Βιβλιοθήκη Δ.Δ. Κυργίων Δήμου Δοξάτου». 

4. Την αριθ. 4308/6.7.2001 (ΦΕΚ 917/17.7.2001 τ. Β') από¬ 
φαση του Γενικού Γραμματέα Περιφέρειας Αν. Μακεδονίας 
- Θράκης σχετικά με την μεταβίβαση εξουσίας υπογραφής 
«Με εντολή Γεν. Γραμματέα» αποφάσεων, εγγράφων κ.α., 
αποφασίζουμε: 

1. Συνιστούμε στον Δήμο Δοξάτου του Νομού Δράμας Νο¬ 
μικό πρόσωπο Δημοσίου Δικαίου με την επωνυμία «Δημοτι¬ 
κή Βιβλιοθήκη Δ.Δ. Κυργίων Δήμου Δοξάτου». 

2. Σκοπός του Νομικού Προσώπου είναι η προμήθεια και 
εξεύρεση βιβλίων εθνικού, ιστορικού, θρησκευτικού, επι¬ 
στημονικού, παιδαγωγικού, λογοτεχνικού, περιβαλλοντι¬ 
κού, ηθικοπλαστικού περιεχομένου για την οργάνωση της 
βιβλιοθήκης και η διάθεση τούτων προς μελέτη στους δη¬ 
μότες για την ανύψωση του πνευματικού και επαγγελματι¬ 
κού επιπέδου αυτών. 

3. Πόροι του Ν.Π. είναι: 

α) Οι ετήσιες πιστώσεις από τον προϋπολογισμό του 
ΥΠ.ΕΣ.Δ.Δ.Α. 

β) Η ετήσια επιχορήγηση από την Περιφέρεια Αν. Μακε¬ 
δονίας - Θράκης 

γ) Η ετήσια επιχορήγηση του Δήμου, ύψους 1.500.000 
δρχ. τουλάχιστον. 

δ) Η επιχορήγηση από κάθε άλλη παροχή του κράτους, εί¬ 
τε απευθείας προς το Ν.Π., είτε προς το Δήμο Δοξάτου. 

ε) Κάθε είδους συνδρομές, εισφορές, δωρεές, κληρονο¬ 
μιές, και κληροδοσίες. 

στ) Οι εισπράξεις από αντίτιμο των πραγμάτων ή υπηρε¬ 
σιών που παρέχονται από το Ν.Π. 

ζ) Πρόσοδοι από την περιουσία του Ν.Π. 

θ) Κάθε άλλη νόμιμη πρόσοδος. 

4. Όργανα Διοίκησης: 

Το Ν.Π. διοικείται από πενταμελές Διοικητικό Συμβούλιο, 
το οποίο μαζί με τους αναπληρωτές αυτού θα ορίζεται από 
το Δημοτικό Συμβούλιο. 

Πρόεδρος του Διοικητικού Συμβουλίου του Νομικού Προ¬ 
σώπου είναι ο Δήμαρχος ή ο νόμιμος αναπληρωτής αυτού 
που ορίζεται από τον Δήμαρχο. 

Στο Διοικητικό Συμβούλιο του Ν.Π. θα μετέχουν δύο Δη¬ 
μοτικοί Σύμβουλοι και δύο δημότες με ανάλογη επαγγελμα¬ 
τική κατάρτιση και φιλοδοξία να συμβάλλουν στην πνευμα¬ 
τική ανύψωση του τόπου. 

Η θητεία του Διοικητικού Συμβουλίου θα ακολουθεί την 
εκάστοτε δημοτική περίοδο και σε περίπτωση ανάγκης θα 
ορίζεται με ανασύσταση κατόπιν αποφάσεως του Δημοτι¬ 
κού Συμβουλίου. 

Αντιπρόεδρος του Διοικητικού Συμβουλίου θα εκλέγεται 
μεταξύ των μελών του Διοικητικού Συμβουλίου. 

5. Το Νομικό Πρόσωπο εκπροσωπείται ενώπιον των Πολι¬ 
τικών Δικαστηρίων και κάθε αρχής από τον Πρόεδρο του Δι¬ 
οικητικού Συμβουλίου και όταν αυτός απουσιάζει ή κωλύεται 
προσωρινά από τον εκάστοτε οριζόμενο νόμιμο αναπληρω¬ 
τή του με απόφαση του Δημάρχου και στην περίπτωση αδυ¬ 
ναμίας ορισμού αναπληρωτή, εκπροσωπείται από τον Αντι¬ 
πρόεδρο του Διοικητικού Συμβουλίου. 


6. Η διάρθρωση του προσωπικού του Ν.Π. θα ρυθμιστεί με 
τον Κανονισμό λειτουργίας του. 

Από τις διατάξεις της παρούσας απόφασης προκαλείται 
δαπάνη σε βάρος του προϋπολογισμού του Δήμου, το ύψος 
της οποίας δεν μπορεί να προβλεφθεί. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Δράμα, 28 Σεπτεμβρίου 2001 
Ο Γ ενικός Γ ραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

-♦- 

Αριθ. 19072 (5) 

Τροποποίηση απόφασης σύστασης Νομικού Προσώπου με 
την επωνυμία «Κοινοτική Βιβλιοθήκη Αγιός». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 (Δ.Κ.Κ.). 

2. Τις διατάξεις του άρθρου 6 του Ν. 2503/97. 

3. Τις διατάξεις του άρθρου 2 του Ν. 2081/92. 

4. Το αριθμ. Β.Δ. 10/5/1958 (ΦΕΚ 84/τ.Α'/2.6.1958) περί σύ¬ 
στασης στην πρώην Κοινότητα Αγιός Λάρισας ιδίου Νομικού 
Προσώπου με την επωνυμία «Κοινοτική Βιβλιοθήκη Αγιός» 
όπως τροποποιήθηκε και συμπληρώθηκε με το αριθμ. Π.Δ. 
1009/7.9.1981 (ΦΕΚ251/τ.Α'/14.9.1981). 

5. Την αριθμ. 106/2001 απόφαση του Δ.Σ. του Δήμου 
Αγιός, με την οποία τροποποιούνται και συμπληρώνονται οι 
ως άνω αποφάσεις περί σύστασης, τροποποίησης του 
Ν.Π.Δ.Δ. με την επωνυμία «Κοινοτική Βιβλιοθήκη Αγιός». 

6. Την αριθμ. 2682/10.5.2001 απόφασή μας (ΦΕΚ 
597/τ.Β'/21.5.2001) παροχή εξουσιοδότησης για την υπο¬ 
γραφή εγγράφων στον Προϊστάμενο της Διεύθυνσης Αυτο¬ 
διοίκησης και Αποκέντρωσης «Με εντολή Γ ενικού Γ ραμμα¬ 
τέα», αποφασίζουμε: 

Τροποποιούμε το ως άνω Β.Δ. περί σύστασηςτου Νομικού 
Προσώπου με την επωνυμία «Κοινοτική Βιβλιοθήκη Αγιός» 
(Β.Δ. 10/5/1958 - ΦΕΚ 84/τ. Α72.6.1958), όπως τροποποιή¬ 
θηκε με το αριθμ. Π.Δ. 1009/7.9.1981 (ΦΕΚ 251/ 
τ.Α'/14.9.2001) ως ακολούθως: 

1. Επωνυμία: 

• Βιβλιοθήκη Δήμου Αγιός. 

2. - Έδρα: 

• Δημοτικό Διαμέρισμα Δήμου Αγιός 

• Δημιουργούνται ακόμη, παραρτήματα της Βιβλιοθήκης 
Δήμου Αγιός στα Δημοτικά Διαμερίσματα Αετολόφου, Ανά- 
βρας, Γερακαρίου, Ελάφου, Μεγαλοβρύσου, Μεταξοχωρί¬ 
ου, Νερομύλων και Ποταμιάς, με έδρες τα αντίστοιχα Δημο¬ 
τικά Διαμερίσματα. 

3. Σκοπός: 

• Η εν γένει εξυπηρέτηση και προαγωγή του πνευματικού 
επιπέδου των πολιτών του Δήμου Αγιός, με την προμήθεια 
και διάθεση (δανεισμό) στους δημότες Αγιός για μελέτη δια¬ 
φόρων βιβλίων εθνικού, ηθικοπλαστικού, επιστημονικού και 
λοιπού περιεχομένου. 

• Τα παραρτήματα της βιβλιοθήκης στα Δημοτικά Διαμε¬ 
ρίσματα θα λειτουργούν ως δανειστικές βιβλιοθήκες με την 
μέριμνα των Προέδρων των αντίστοιχων Τοπικών Συμβου¬ 
λίων ή άλλων προσώπων που θα ορίζονται από τα Τοπικά 
Συμβούλια. 

4. Περιουσία: 

• Κάθε κινητό ή ακίνητο που παραχωρείται από οποιοδή- 
ποτε φορέα ή αποκτάται από το Νομικό Πρόσωπο. 

5. Πόροι: 

• Η ετήσια επιχορήγηση του Κράτους και του Δήμου. 

• Οι κάθε είδους εισφορές, δωρεές, κληρονομιές και κλη¬ 
ροδοσίες. 

• Οι εισπράξεις από το αντίτιμο των πραγμάτων ή των υπη¬ 
ρεσιών που παρέχει και 

• Οι πρόσοδοι από δική σας περιουσία. 

6. Διοικητικό Συμβούλιο: 

• Η βιβλιοθήκη του Δήμου Αγιός, ως Ν.Π.Δ.Δ. διοικείται 
από το Διοικητικό Συμβούλιο. Το Διοικητικό Συμβούλιο είναι 
πενταμελές (5) και αποτελείται: 

- Από τον Πρόεδρο, δημοτικό Σύμβουλο ή μη 

- Από δύο (2) Δημοτικούς Συμβούλους 

- Από Εκπαιδευτικό που υπηρετεί σε σχολική μονάδα του 
Δήμου 

- Από δημότη ή κάτοικο του Δήμου Αγιός, με ανάλογη 
επαγγελματική ή κοινωνική δράση. 

• Ο ορισμόςτου Προέδρου και των μελώντου Διοικητικού 
Συμβουλίου γίνεται σύμφωνα με τις διατάξεις του άρθρου 
203 του Π.Δ. 410/95, όπως αυτές ισχύουν κάθε φορά. 

• Η θητεία των μελών του Διοικητικού Συμβουλίου ακο¬ 
λουθεί τη θητεία του Δημοτικού Συμβουλίου και λήγει πάντο¬ 
τε με την εγκατάσταση του νέου Διοικητικού Συμβουλίου. 

7. Σφραγίδα: 

• Η σφραγίδα της Βιβλιοθήκης Δήμου Αγιάς είναι κυκλική. 
Στον εξωτερικό κύκλο φέρει τις λέξεις «ΕΛΛΗΝΙΚΗ ΔΗΜΟ¬ 
ΚΡΑΤΙΑ» και στον εσωτερικό κύκλο «ΒΙΒΛΙΟΘΗΚΗ ΔΗΜΟΥ 
ΑΓΙΑΣ» 

• Στο μέσο του κύκλου χαραγμένο το Εθνόσημο. 

8. Στέγαση: 

• Η Βιβλιοθήκη του Δήμου Αγιός θα στεγάζεται στο ακί¬ 
νητο που παραχωρήθηκε δωρεάν από τον αείμνηστο συ¬ 
μπολίτη μας Δημήτριο Καρδάρα. Τα δε παραρτήματα αυτής 
στα Δημοτικά Διαμερίσματα του Δήμου Αγιός, θα στεγάζο¬ 
νται στα πρώην Κοινοτικά Καταστήματα ή σε άλλους χώ¬ 
ρους των Δημοτικών Διαμερισμάτων που θα υποδειχθούν 
από το Δήμο Αγιός. 

Από τις διατάξεις της παρούσης απόφασης δεν είναι δυ¬ 
νατόν να προβλεφθεί η δαπάνη που θα προκληθεί σε βάρος 
του προϋπολογισμού του Δήμου Αγιός 

Κατά τα λοιπά ισχύουν τα εν λόγω αναφερόμενα στο 
αριθμ. Β.Δ. 10/5/1958 ( ΦΕΚ 84/τ.Α'/2.6.1958) όπως τροπο¬ 
ποιήθηκε με το αριθμ. Π.Δ. 1009/7.9.1981 (ΦΕΚ 
251/τ.Α'/14.9.1981). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Λάρισα, 28 Σεπτεμβρίου 2001 

Με εντολή Γενικού Γραμματέα Περιφέρειας 
Ο Διευθυντής κ.α.α. 

Ζ. ΛΙΟΥΠΑΣ 

-♦- 

Αριθ. 9958 (6) 

Σύσταση Δημοτικής Επιχείρησης στο Δήμο Νεβρόπολης - 

Αγράφων Ν. Καρδίτσας με την επωνυμία «ΔΗΜΟΤΙΚΗ 

ΕΠΙΧΕΙΡΗΣΗ ΑΝΑΠΤΥΞΗΣ ΝΕΒΡΟΠΟΛΗΣ - ΑΓΡΑΦΩΝ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη : 

1 .Τις διατάξεις του Ν. 2503/97 (ΦΕΚ 107/Α") «Διοίκηση, ορ¬ 
γάνωση, στελέχωση, της Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις». 

2. Τις διατάξεις του άρθρου 277 του Δημοτικού και Κοινο¬ 
τικού Κώδικα (Π.Δ. 410/95) σύμφωνα με τις οποίες οι Δήμοι 
και οι Κοινότητες μπορούν να συνιστούν δικές τους επιχει- 
ρήσειςγιαΑ) Την εκτέλεση έργου, Β) Τηνπαραγωγή αγαθών 
και Γ) Την ανάπτυξη δραστηριοτήτων που έχουν σκοπό την 
πραγματοποίηση εσόδων. 

3. Τις διατάξεις των άρθρων 278, 279, 280, 281,282, 283, 
και 284του Δημοτικού και Κοινοτικού Κώδικα (Π.Δ. 410/95). 


4. Τις διατάξεις του άρθρου 29Ατου Ν. 1558/85 σχετικά με 
τον έλεγχο δαπανών που προκαλούν οι κανονιστικές διοικη¬ 
τικές πράξεις. 

5. Την αριθμ. 25027/9.4.1984 (Φ.Ε.Κ. 244/Β719.4.1984), 
όπως τροποποιήθηκε με την παρ. 12 του άρθρου 5 του Ν. 
2307/95, απόφαση του Υπουργού Εσωτερικών. 

6. Τις διατάξεις του άρθρου 25 παρ. 12 του Ν. 2539/97 
(Φ.Ε.Κ. 244/Α74.12.97) «Συγκρότηση της Πρωτοβάθμιας Το¬ 
πικής Αυτοδιοίκησης». 

7. Την αριθμ. 84/2001 απόφαση του Δημοτικού Συμβουλί¬ 
ου Νεβρόπολης - - Αγράφων, με την οποία αποφασίζεται η 
σύσταση Δημοτικής Επιχείρησης με την επωνυμία «ΔΗΜΟ¬ 
ΤΙΚΗ ΕΠΙΧΕΙΡΗΣΗ ΑΝΑΠΤΥΞΗΣ ΝΕΒΡΟΠΟΛΗΣ - ΑΓΡΑ¬ 
ΦΩΝ», σύμφωνα με όσα γράφονται σ’ αυτή. 

7. Την πλήρη Οικονομοτεχνική μελέτη η οποία συνετάγη 
σχετικά μετους σκοπούς και τη λειτουργία της ανωτέρω Δη¬ 
μοτικής Επιχείρησης, αποφασίζουμε: 

1. Εγκρίνουμε την αριθμ. 84/2001 απόφαση του Δημοτικού 
Συμβουλίου Νεβρόπολης - Αγράφων με την οποία αποφασίζε- 
ται η σύσταση Δημοτικής Επιχείρησης στο Δήμο Νεβρόπολης 
Αγράφων με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΑΝΑ¬ 
ΠΤΥΞΗΣ ΝΕΒΡΟΠΟΛΗΣ ΑΓΡΑΦΩΝ», η οποία διέπεται από τις 
διατάξειςτωνάρθρων277,278,279,280,281,282,283 και 284 
του Δημοτικού και Κοινοτικού Κώδικα (Π.Δ. 410/95). 

2. ΣΚΟΠΟΣ της Επιχείρησης είναι η συμβολή στην αξιο¬ 
ποίηση, ανάπτυξη, διαχείριση, συντήρηση, και προστα¬ 
σία των φυσικών πόρων καθώς και η προώθηση της ανά¬ 
πτυξης επιχειρηματικής δραστηριότητας στον πολιτιστι¬ 
κό, τουριστικό τομέα και στον τομέα αναψυχής. 
Συγκεκριμένα όσον αφορά τον πολιτιστικό τομέα και τον 
τομέα αναψυχής, να οργανώνει εκδηλώσεις πολιτιστικού 
και ψυχαγωγικού περιεχομένου και να εκμεταλλεύεται 
τους χώρους αναψυχής και πολιτισμού, καθώς και τα κέ¬ 
ντρα εξυπηρέτησης των πολιτών με τη δημιουργία και 
λειτουργία ξενώνων, αναψυκτηρίων, περιπτέρων, κέ¬ 
ντρων κ.λ.π. Να προωθήσει στους νέους ιδέες αισθητι¬ 
κής με τη λειτουργία μουσικής σχολής, φιλαρμονικής, 
εργαστηρίων τέχνης κ.λ.π. (όχι Ν.Π.) Μέσα στις δραστη¬ 
ριότητες είναι η ενημέρωση, επιμόρφωση, και ψυχαγω¬ 
γία των πολιτών, μέσα από εκδηλώσεις, έντυπα και ηλε¬ 
κτρονικά μέσα, καθώς και οι διαφημίσεις σαν μέσο επι¬ 
χειρηματικής δραστηριότητας. 

Γιατοντουριστικό τομέα η παροχή πληροφοριών, η οργά¬ 
νωση συνεδρίων. 

Πιο συγκεκριμένα, ο σκοπός της Επιχείρησης είναι: 

• Η διαχείριση του Δημοτικού Αναψυκτηρίου (Εάν και εφό¬ 
σον γίνει Μεταβίβαση της χρήσης και λειτουργίας στην Επι¬ 
χείρηση). 

• Η τουριστική προβολή του Δήμου. 

• Η ανάδειξη και τουριστική αξιοποίηση, των μουσείων και 
των αρχαιολογικών χώρων της περιοχής του Δήμου. 

• Η δημιουργία Βρεφονηπιακού Σταθμού (Όχι Ν.Π.). 

• Η δημιουργία Κέντρων Δημιουργικής Απασχόλησης Παι¬ 
διών. 

• Η δημιουργία και διαχείριση Κέντρων Υποστήριξης Πο¬ 
λιτών του Δήμου. 

• Η δημιουργία και λειτουργία μουσικής σχολής και φι¬ 
λαρμονικής (Όχι Ν.Π.) 

• Η δημιουργία και λειτουργία εργαστηρίων τέχνης. 

• Η διοργάνωση και ο συντονισμός ερευνών ή και δημο¬ 
σίων συζητήσεων. 

• Η διοργάνωση καλλιτεχνικών, πολιτιστικών και ψυχαγω¬ 
γικών εκδηλώσεων. 

• Η προβολή του πολιτισμού και της παράδοσης της πε¬ 
ριοχής. 

• Η διοργάνωση φεστιβαλικών εκδηλώσεων, θεατρικών 
παραστάσεων, συναυλιών, εκθέσεων κ.λπ. 

• Η ίδρυση, οργάνωση και λειτουργία επιμέρους τμημά¬ 
των που καλλιεργούν διαφόρους τομείς. Ενδεικτικά αναφέ- 
ρονταιτο Θεατρικό, χορευτικό, μουσικό, φωτογραφικό, ζω¬ 
γραφικής κ.λ.π. 

• Η διοργάνωση αθλητικών εκδηλώσεων. 

• Η εκπόνηση μελετών. 

• Η επιστημονική και τεχνική υποστήριξη στο Δήμο και σε 
κάθε τοπικό φορέα σε θέματα τουρισμού, πολιτισμού, επι¬ 
μόρφωσης, ιστορίας της περιοχής και παράδοσης. 

• Η αναπαλαίωση, ανάδειξη και αξιοποίηση παραδοσια¬ 
κών μονοπατιών, γεφυριών, νερόμυλων, παραδοσιακών κτι- 
σμάτων και περιοχών φυσικού κάλλους. 

• Η υλοποίηση αναπτυξιακών έργων με στόχο την προ¬ 
στασία του περιβάλλοντος και την αποφυγή της ρύπανσης 
του αέρα, του εδάφους και των υδάτων, επιφανειακών και 
υπογείων από κάθε ανθρώπινη δραστηριότητα, χρησιμοποι¬ 
ώντας κάθε πρόσφορο μέσον. 

• Η ευαισθητοποίηση των κατοίκων του Δήμου σε περι¬ 
βαλλοντικά θέματα. 

• Η οργάνωση προβολής της περιοχής, τοπικών επιχειρή¬ 
σεων και προϊόντων. 

• Η ανάληψη από την ίδια ή η υποβοήθηση επενδυτικών 
πρωτοβουλιών άλλων φορέων για την αξιοποίηση των δασι¬ 
κών, κτηνοτροφικών, αλιευτικών, γεωργικών, τουριστικών 
και άλλων φυσικών πόρων. 

• Η συνεργασία με κρατικούς ή άλλους φορείς για την 
εκτέλεση προγραμμάτων ανάπτυξης ορεινών περιοχών. 

• Στόχος της επιχείρησης θα είναι η κατασκευή και συντή¬ 
ρηση έργων δρόμων και εγκαταστάσεων, οικιστικές ανα¬ 
πλάσεις, η διαμόρφωση - κατασκευή κοινοχρήστων χώρων, 
η κατασκευή και συντήρηση έργων υποδομής και γενικά των 
εγκαταστάσεων του Δήμου και για το σκοπό αυτό θα εγγρά¬ 
φει στα Νομαρχιακά Μητρώα και θα μπορεί να αναλαμβάνει 
έργα απ' ευθείας από το Δήμο και από Ο.Τ.Α. του Νομού 
προϋπολογισμού μέχρι οκτώ εκατομμύρια (8.000.000.) δρχ. 
(άρθρο 291 παρ. 4του Π.Δ. 410/95). 

3. ΔΙΟΙΚΗΣΗ: Η Επιχείρηση θα διοικείται από επταμελές 
(7μελές) Διοικητικό Συμβούλιο, τα μέλη του οποίου ορίζο¬ 
νται, μαζί με τους αναπληρωτές τους, από το Δημοτικό Συμ¬ 
βούλιο. 

Το Διοικητικό Συμβούλιο θα απαρτίζεται από: 

Α) Τρεις (3) Δημοτικούς Συμβούλους με τους αντίστοιχους 
αναπληρωματικούς τους, έκτων οποίων ο ένας θα προέρχε¬ 
ται από την μειοψηφία (άρθρο 11 παρ. 23του Ν. 2503/97). 

Β) Τρεις (3) πολίτες, δημότες του Δήμου Νεβρόπολης - 
Αγράφων, μετους αντίστοιχους αναπληρωματικούς, που θα 
έχουν σχέση με το αντικείμενο της εν λόγω Δημοτικής Επι¬ 
χείρησης. 

Γ) Σε περίπτωση που ο αριθμός των εργαζομένων της επι¬ 
χείρησης υπερβείτους είκοσι (20), ένα από τα τρία (3) μη αι¬ 
ρετά μέλη του Διοικητικού Συμβουλίου θα είναι εκπρόσωπος 
των εργαζομένων. 

Δ) Από έναν (1) εκπρόσωπο κοινωνικού φορέα (από τους 
Πολιτιστικούς Συλλόγους του Δήμου ), με τον αντίστοιχο 
αναπληρωματικό του. 

• Το Δημοτικό Συμβούλιο, ορίζει από τα μέλη του Διοικητι¬ 
κού Συμβουλίου τον Πρόεδρο και τον Αντιπρόεδρό του (άρ¬ 
θρο 278 παρ. 2του Π.Δ. 410/95). 

• Ο Πρόεδρος του Δ.Σ. εκπροσωπείτην επιχείρηση σταΔι- 
καστήρια και σε κάθε αρχή και δίνει τους όρκους που επι¬ 
βάλλεται. Όταν ο Πρόεδρος απουσιάζει ή κωλύεται, τον 
αναπληρώνει ο Αντιπρόεδρος. 

• Η Θητεία του Διοικητικού Συμβουλίου ακολουθεί τη θη¬ 
τεία της Δημοτικής Αρχής. 

• Το Διοικητικό Συμβούλιο με απόφασή του προσλαμβάνει 
Γενικό Διευθυντή, της Επιχείρησης ή ορίζει Γενικό Διευθυ¬ 
ντή ένα από τα μέλη του. Τα προσόντα που θα έχει ο Γ ενικός 


Διευθυντής καθορίζονται από τον κανονισμό προσωπικού 
της Επιχείρησης. 

• Στο Διοικητικό Συμβούλιο παρίσταται και ο Γ ενικός Διευ¬ 
θυντής χωρίς δικαίωμα ψήφου, εκτός αν είναι ο ίδιος μέλος 
του Διοικητικού Συμβουλίου. 

4. ΔΙΑΡΚΕΙΑ: Η διάρκεια της Επιχείρησης προβλέπεται να 
είναι εκατό (100) χρόνια από τη δημοσίευση της παρούσας 
στην Εφημερίδα της Κυβέρνησης. 

5. ΕΔΡΑ: Έδρατης επιχείρησης θα είναι η έδρατου Δήμου 
Νεβρόπολης - Αγράφων, Πεζούλα, αρχικά σε χώρο που θα 
παραχωρήσει ο Δήμος. 

6. ΠΕΡΙΟΥΣΙΑ: Περιουσιακά στοιχεία δεν διαθέτει προς το 
παρόν ο Δήμος στην Επιχείρηση. 

7. ΑΡΧΙΚΟ ΚΕΦΑΛΑΙΟ: Ο Δήμος διαθέτει στην Επιχείρηση 
χρηματικό ποσό τριών εκατομμυρίων (3.000.000.) δρχ. ως 
αρχικό κεφάλαιο. 

8. ΠΟΡΟΙ της Επιχείρησης θα αποτελούν τα εξής: 

Α) Έσοδα από δικαιώματα εγγραφών και φοίτησης στα 
τμήματα πολιτιστικών δραστηριοτήτων. 

Β) Έσοδα από τη λειτουργία των πόσης φύσεως ψυχαγω¬ 
γικών κέντρων. 

Γ) Έσοδα την οργάνωση ψυχαγωγικών και πολιτιστικών 
εκδηλώσεων. 

Δ) Έσοδα από εκδόσεις - εκτυπώσεις. 

Ε) Έσοδα από υλοποίηση εκπαιδευτικών κ' επιμορφωτι¬ 
κών προγραμμάτων. 

ΣΤ) Έσοδα από τη διαχείριση του Δημοτικού Αναψυκτηρί- 
ου. (εάν και εφόσον γίνει μεταβίβαση της χρήσης και λει¬ 
τουργίας στην Επιχείρηση). 

Ζ) Έσοδα από τη λειτουργία ή την ενοικίαση ακινήτων που 
θα αποκτήσει η Επιχείρηση. 

Η) Έσοδα από τη λειτουργία αθλητικών χώρων που θα δη¬ 
μιουργήσει η Επιχείρηση. 

Ο) Έσοδα από λοιπές επιχειρηματικές δραστηριότητες 
της Επιχείρησης που σε κάθε περίπτωση επιτρέπονται και 
εφόσον δεν απαγορεύονται από την κείμενη Νομοθεσία τη 
σχετική με τις Επιχειρήσεις των Ο.Τ.Α. 

I) Έσοδα από κληροδοτήματα, εισφορές, δωρεές, κ.λπ. 

Κ) Έσοδα από άλλες πηγές. 

9. ΣΧΕΤΙΚΑ ΜΕ ΤΗ ΔΙΑΛΥΣΗ ΤΗΣ ΕΠΙΧΕΙΡΗΣΗΣ 

Η Επιχείρηση διαλύεται: 

Α) Με απόφαση του Δημοτικού Συμβουλίου, με την από¬ 
λυτη πλειοψηφία των Μελών του. 

Β) Όταν λήξει χωρίς να παραταθεί η διάρκειά της. 

Γ) Σε περίπτωση πτώχευσης της επιχείρησης. 

10. ΣΧΕΤΙΚΑ ΜΕ ΤΗΝ ΕΚΚΑΘΑΡΙΣΗ ΤΗΣ ΕΠΙΧΕΙΡΗΣΗΣ 

Τη διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάριση 

γίνεται από εκκαθαριστές που ορίζονται από το Δημοτικό 
Συμβούλιο. 

Κατά την εκκαθάριση, διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. Το υπόλοι¬ 
πο περιέρχεται στο Δήμο Νεβρόπολης - Αγράφων (άρθρο 
284 του Π.Δ. 410/95 και 25027/19.4.1984 απόφαση του 
Υπουργού Εσωτερικών). 

11. ΣΥΓΚΡΟΤΗΣΗ - ΛΕΙΤΟΥΡΓΙΑ - ΔΙΑΧΕΙΡΙΣΗ ΤΗΣ ΕΠΙ¬ 
ΧΕΙΡΗΣΗΣ 

Η Συγκρότηση, η λειτουργία και οι αρμοδιότητες των ορ- 
γάνωντης διοίκησης, η οργάνωση, η λειτουργία, η διαχείρι¬ 
ση και η εποπτεία της Επιχείρησης, διέπονται από τις σχετι¬ 
κές με τις Δημοτικές και Κοινοτικές Επιχειρήσεις διατάξεις 
του Π.Δ. 410/95 (Δ.Κ.Κ.) καθώς και από την αριθμ. 
25027/9.4.1984 (Φ.Ε.Κ. 244/Β719.4.1984) απόφαση του 
Υπουργού Εσωτερικών. 

12. Αναπόσπαστο τμήμα της παρούσας αποτελεί η οικο¬ 
νομοτεχνική μελέτη η οποία συντάχτηκε σχετικά με τους 

σκοπούς και τη λειτουργία της Επιχείρησης και με την οποία 
συμφωνεί το Δημοτικό Συμβούλιο στην πλειοψηφίατου. 

13. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Νεβρό- 
πολης - Αγράφων ύψους 3.000.000 δρχ., η οποία έχει εγ¬ 
γράφει στο σχετικό κωδικό του προϋπολογισμού του Δήμου 
Νεβρόπολης - Αγράφων έτους 2001 (Κ.Α. 2/211,4α). 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Καρδίτσα, 25 Σεπτεμβρίου 2001 

Ο Γενικός Γραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 

-♦- 

Αριθ. 8221 (7) 

Επανασύσταση επιτροπής του άρθρου (3), της αρ. 
337410/10.7.98 Κ.Υ.Α των Υπουργών Εσωτερικών Δημό¬ 
σιας Διοίκησης και Αποκέντρωσης, Οικονομικών και Γε¬ 
ωργίας. 

Ο ΝΟΜΑΡΧΗΣ ΘΕΣΠΡΩΤΙΑΣ 

Έχοντας υπόψη: 

1) Τις διατάξεις: 

α) Της παραγράφου 13 του άρθρου 13 του Ν. 2601/1998 
«Ενισχύσεις ιδιωτικών επενδύσεων για την οικονομική και 
περιφερειακή ανάπτυξη της χώρας και άλλες διατάξεις» 
(Α 81). 

β) Του Ν. 2520/1997,που τροποποιήθηκε με το άρθρο 70 
του Ν. 2538/1997 «Τροποποίηση της κείμενης νομοθεσίας 
για τα γεωργικά και κτηνιατρικά φάρμακα, ρύθμιση χρεών 
συνεταιριστικών οργανώσεων και άλλες διατάξεις» (Α' 242) 
και το άρθρο 13του Ν. 2601/1998. 

2) Την 277/25.7.1997 κοινής απόφασης των Υπουργών Οι¬ 
κονομικών και Γεωργίας «Περί κινήτρων και οικονομικών ενι¬ 
σχύσεων για την επιτάχυνση της προσαρμογής των γεωργι¬ 
κών διαρθρώσεων στα πλαίσια του ΚΑΝ . 950/97 Ε.Ε.». 

3) Την αρ. 337410/10.7.98 Κοινή Υπουργική απόφαση των 
Υπουργών Εσωτερικών Δημόσιας Διοίκησης και Αποκέ¬ 
ντρωσης , Οικονομικών και Γ εωργίας. 


4) Την αρ. 1086938/581 /β0013/ΠΟΛ. 1205/21.7.98, εγκυ¬ 
κλίου του Υπουργείου Οικονομικών, περί απαλλαγής αγρο¬ 
τών στη Φορολογία Κεφαλαίου. 

5) Το αρ. 8830/6.9.2001 έγγραφο της ΔΟΥ Ηγουμενίτσας. 

6) Το αρ. 202/24.10.2000 έγγραφο της ΕΑΣ Θεσπρωτίας, 
αποφασίζουμε: 

Επανασυστήνουμε την επιτροπή του άρθρου 3 της αριθμ. 
337410/10.7.98 ΚΥΑ, για την εξέταση των αιτήσεων ,των εν¬ 
διαφερομένων, περί απόδειξης της ιδιότητας αυτών: ως 
αγροτών, νέων αγροτών, νεοεισερχομένων νέων στον αγρο¬ 
τικό τομέα και εργατών γης. Η οποία συγκροτείται από: 

1) Τον Τσιάτσιο Ιωάννη Γεωπόνο μόνιμο υπάλληλο της 
Δ/νσης Αγροτικής Αν/ξης της Νομαρχιακής Αυτοδιοίκησης 
Ν.Θεσπρωτίας ο οποίος ορίζεται και ως Πρόεδρος της επι¬ 
τροπής, με αναπληρωματικό μέλος τον Γκοτζιά Μιχαήλ Γε¬ 
ωπόνο μόνιμο Δημόσιο Υπάλληλο. 

2) Την Κανάκη Έφη, μόνιμο υπάλληλο της ΔΟΥ Ηγουμενί¬ 
τσας, ως τακτικό μέλος με αναπληρωτή του τον Κούφαλη 
Δημήτριο μόνιμο υπάλληλο της ΔΟΥ Ηγουμενίτσας. 

3) ΤονΤσακίρη Αχιλλέα, εκπρόσωπο της ΕΑΣ Θεσπρωτίας 
ως Τακτικό μέλος με αναπληρωτή του τον Ζήγο Κωνσταντί¬ 
νο εκπρόσωπο της ΕΑΣ Θεσπρωτίας. 

Γραμματέα της επιτροπής ορίζουμε την Κώτσια Βενετία 
μόνιμο υπάλληλο, της Δ/νσης Αγροτικής Αν/ξης με αναπλη¬ 
ρωτή της τον Παπασταύρου Χριστόφορο μόνιμο υπάλληλο 
της Δ/νσης Αγροτικής Αν/ξης. 

Εισηγητή της επιτροπής ορίζουμε τον Νούσια Χαράλαμπο 
Γεωπόνο μόνιμο Υπάλληλο της Δ/νσης Αγροτικής Αν/ξης 
Ν.Α Θεσπρωτίας. 

Έργο της επιτροπής είναι η εξέταση των αιτήσεων των εν¬ 
διαφερομένων του άρθρου 2της αρ. 337410/10.7.98 Κ.Υ.Α. 

Η θητεία των μελών της επιτροπής είναι 2 έτη ήτοι μέχρι 
24.10.2002. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Ηγουμενίτσα, 20 Σεπτεμβρίου 2001 

Ο Νομάρχης 
ΝΙΚΟΣ ΤΣΩΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




